Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: volna az ügyfélkapcsolat fogalmának értelmezésekor az államigazgatási eljárás általános szabályairól szóló 1957. évi IV. törvény ügyfélfogalmát venni alapul. Ez az értelmezés még a közigazgatási szervek által végzett adatkezelések esetén is arra az
Paragraph Index: 890

2. Elutasított közérdekű adat iránti kérelmek adat iránti kérelmek Országos hatáskörű szervek Az összes országos hatáskörű szerv közül mindössze 41 küldött értesítést. A tavalyi beszámolóban is megemlítettük, hogy törvényes kötelezettségüket igen sokan nem teljesítették, holott akkor még 44 értesítést kaptunk. Csak példaképpen akik idén sem küldtek jelentést: Magyar Szabadalmi Hivatal, Országos Atomenergia Hivatal, Határon Túli Magyarok Hivatala, Országos Mérésügyi Hivatal. 14 országos hatáskörű szerv 18 681 személyes adat iránti kérelmet kapott, ebből 654-et utasítottak el. Közérdekű adat iránti kérelem 20 szervhez érkezett, 33 753 esetben, ebből 155 kérelmet utasítottak el. A Határőrség Országos Parancsnoksága szervezeti egységeire lebontva tájékoztatott: összesen 47 személyes adat iránti kérelem érkezett, melyből 4 került elutasításra adat- és jogalap hiánya miatt. Az Adatvédelmi Szolgálathoz 22 közérdekű adat iránti kérelem érkezett, egyet sem utasítottak el. Az ÁPV Rt. 539 közérdekű adat iránti kérelemből 15-öt utasított el hatáskör hiánya és adathiány miatt. Az MNB-hez közel 40 000 telefonos kérelem érkezett, mely közérdekű adatok megismerésére irányult. Az Országos Kárrendezési és Kárpótlási Hivatal 5896 személyes adat iránti kérelmet kapott, ebből 573 került elutasításra adathiány, vagy a meghatalmazás hiánya miatt. Az APEH a hozzá érkezett 6754 személyes adat iránti kérelem esetében egy elutasításról sem számol be, a 27 409 közérdekű kérelemből nem tudjuk, hogy mennyit utasítottak el. A VPOP a 2320 személyes adat iránti kérelemből mindössze 3-at utasított el, illetékesség hiánya miatt. Az OEP elutasított egy közérdekű adat iránti kérelmet, mert az a TAJadatbázis megismerésére irányult.

Source: https://magyarkozlony.hu/hivatalos-lapok/921b41142547d73306e92a3ce19e5e2814e9181c/dokumentumok/381dfdfdc00c0c63df14a5d66f5f783ef0600ffa/letoltes